Možete li zamisliti vašu idealnu ljetnu večer?

Romantična šetnja uz more i zalazak sunca, degustiranje najboljih istarskih vina i nakon toga koncert pod zvijezdama uz šum mora…zvuči dovoljno primamljivo?

Sve to možete doživjeti već ovog četvrtka **12.07.** na novouređenoj perojskoj šetnici, u sklopu manifestacije **„WINE ON THE BEACH“.**

Okupljanje šetača je u lučici Portić u Peroju, s početkom u 20 sati.

Kotizacija uz uplatu na račun iznosi 30,00 kuna, a na samom staru 50,00 kuna.

**Rezervacije su moguće na sljedeći način:**

[www.summer.runeatdrink.info](http://www.summer.runeatdrink.info) (web)

<https://www.facebook.com/runeatdrink/> (facebook)

tel. 099 74 564 73 (Erik Lukšić)

U cijenu je uključena degustacija 6 vrsta vina južne Istre, renomiranih istarskih vinara (Babos, Teraboto, Medea, Trapan, Marčeta i Kalavojna), koja će se posluživati u ukupno 5 beach barova duž same šetnice („**Beach Bar Sailor“, „Minor Beach Bar“, „Beach Bar Paradiso“, „Beach Bar Kalu“ i “Beach Bar Đo“**).

Nakon same šetnje večer nastavljamo u glazbenom ritmu uz **#enjoyperoj** i muzičku poslasticu - koncert grupe **Magazzino Commerciale**. Poigravanje mnogim glazbenim stilovima, od popa, funka, soula, rocka, diska i dance-a, pravi je recept za ovu ljetnu večer i noć.

Ovo ljeto prošetajte na nešto drukčiji način, ugodite vašim nepcima i svim ostalim osjetilima. Vaš korak popratiti će zvukovi dobre glazbe a pogled će sezati sve do prekrasnog brijunskog otočja, što će stvoriti savršenu kulisu za jednu prekrasnu ljetnu večer!